Alexander Sørloth

**Alexander Sørloth** (født 1995) er en norsk fotballspiller som spiller for den spanske klubben Atlético Madrid.

Han spilte tidligere for . I 2015-sesongen spilte han på utlån hos , hvor han scoret 13 mål på 26 kamper i eliteserien.

## Karriere
### Rosenborg
Sørloth ankom Rosenborg Ballklub i januar 2010 og debuterte for A-laget 11. juli 2013. 

Han fikk sin tippeligadebut hjemme mot Sogndal Fotball 20. juli 2014. 

#### Bodø/Glimt (lån)
Hans aller første opptreden for Bodø/Glimt kom mot Rosenborg i en treningskamp før 2015-sesongen. Han spilte til sammen 26 seriekamper og 3 cupkamper for Bodø/Glimt, og scoret til sammen 14 mål, og avsluttet med tre mål mot Stabæk den 8. november 2015. I november 2015 signerte han for FC Groningen i Nederland, en avtale på 4,5 år.

### Groningen
Sørloth spilte to sesonger for Groningen og scoret fem mål på 38 kamper for klubben. Den 1. juni 2017, etter halvannen sesong i Nederland, signerte han en fireårs avtale med FC Midtjylland i Danmark.

### Crystal Palace
Den 31. januar 2018 signerte han for Crystal Palace i Premier League. Han debuterte 10. februar, og scoret sitt første mål 28. august. 

#### Gent (lån)
Han signerte en utlånsavtale med AA Gent i belgisk toppdivisjon i januar 2019. Avtalen løp ut 2018-19-sesongen.  

#### Trabzonspor (lån)
I august 2019 signerte han en ny utlånsavtale, med Trabzonspor i tyrkisk Süper Lig. Han scoret mål i sin første offisielle kamp for klubben, da han scoret i tredje kvalifiseringsrunde i Europaligaen i fotball for menn 2019/20. I mars 2020 scoret han hattrick mot Kasımpaşa SK, og han ble ligaens toppscorer denne sesongen, med 24 ligamål. Han bidro med det til at Trabzonspor fikk sølv i serien (Süper Lig 2019–2020) og de vant den tyrkiske cupen etter at de slo Alanyaspor i cupfinalen, der Sørloth hadde én målgivende og én målscoring. Han scoret totalt 33 mål for klubben denne sesongen, i serie og cuper, og satte med dette ny sesongrekord for en utenlandsk spiller i Trabzonspor.

### RB Leipzig
Den 22. september 2020 signert Sørloth for den tyske Bundesligaklubben RB Leipzig, en kontrakt som går fram til 2025. Han debuterte 26. september i en seriekamp mot Bayer Leverkusen.

#### Real Sociedad (lån)
Den 25. august 2021 ble han lånt ut til den spanske klubben Real Sociedad. Lånet varte til 30. juni 2022.

Den 29. august 2022 ble han igjen lånt ut til den spanske klubben Real Sociedad til 30. juni 2023.

### Villarreal
Den 25. juli 2023 ble det kjent at Sørloth var klar for den spanske klubben Villarreal. Overgangen ble rapportert å ha kostet Villarreal rundt 90 millioner kroner, og Sørloth signerte en femårskontrakt med klubben. Han scoret sitt første mål for klubben den 27. august 2023, i en kamp Villarreal tapte 3–4 mot Barcelona. Den 19. mai 2024 scoret han fire mål i den nest siste serierunden mot Real Madrid. Sørloth sto dermed med 23 mål i La Liga i 2023/24-sesongen og var toppscorer før den siste serierunden. Men i serieavslutningen mot Osasuna måtte han ut med skade tidlig i kampen, og han ble forbigått på toppscorerlisten av Artem Dovbyk.

### Atlético Madrid
Den 3. august 2024 signerte Sørloth en fireårskontrakt for Atlético Madrid. Allerede 16 dager senere i debuten borte mot sin tidligere klubb Villareal, skåret han sitt første mål for klubben. Like før jul den 21. desember scoret Sørloth på overtid i en 2-1 seier over Barcelona, Atletico Madrids første borteseier mot Barcelona på nesten 19 år.

Den 10. mai 2025 scoret Sørloth fire mål i første omgang mot sin tidligere klubb Real Sociedad, inkludert et hat-trick på 4 minutter, som slo rekorden tidligere satt av Bebeto i 1995. Han ble også den første spilleren i La Liga's historie til å score et hat-trick før det var gått 11 minutter av kampen, og scoret et fjerde mål i det 30. minuttet.

Den 24. februar 2026 scoret han sitt første hattrick i Champions League, i en kamp mot Club Brugge.

### Landslaget
Den 29. mai 2016 fikk han sin første landskamp for  mot .

Den 1. juni 2016 scoret han sitt første landslagsmål for  mot .

Den 24. mars 2021 scoret han kampens første mål da  slo  3–0 i kvalifisering til VM i fotball 2022.

I VM-kvalifiseringskampen mot Estland 13. november 2025 kom han opp i 26 landslagsmål og er dermed på tredjeplass over mestscorende på landslaget gjennom tidene, bak Erling Braut Haaland og Jørgen Juve.

## Familie
Han er sønn av tidligere -spiller Gøran Sørloth. 

## Referanser


## Eksterne lenker
* 
*  Alexander Sørloth hos BDFutbol